Одмах по добијању вести о нападу на СССР, Нада се повукла у илегалност и остала у стану мајке Ивана Гошњака, где је чекала партијску везу и даље директиве. Након пар дана, Нада је преко партијске везе добила јавке и упутила се у село Жабно, где је пар дана провела у кући код Катице Ловрековић. Тада је добила задатак да се са Стевом Ловрековићем поново вратити у Сисак и у партизански одред пренесе опрему партијске технике. У сељачким колима су пошли у град, а Нада је била преобучена у сељанку. У колима прекривеним сеном, изнели су опрему из града и однели у шуму Брезовицу. Након доласка у Одред, Нада је постала прва партизанка Сисачког одреда.